Kanoårer har ett blad og er 100–175 cm lange. Lengden avhenger av brukerens kroppstørrelse, seteplasseringen i kanoen, åretype og bruksmåte. Padleren bruker åren i framovervendt stilling i motsetning til en roer som vanligvis sitter med ryggen mot fartsretningen. Kraftoverføringen til årebladene skjer direkte fra padlerens kropp og ikke via åregafler eller tollepinner som ved roing.